  Анжелика Тихонова корреспондент Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын эмъюртъёс доры нуись сюресъёсты тупатъялозы. Со сярысь ӵектослэн улосвыл офисэзлэн пресс-службаез ивортэ. 2020-тӥ арын Ижкарысь 7 номеро кар эмъюртэ но 1 номеро элькун эмъюртэ вуттӥсь Ижкар – Оранжерейной огъет сюрес вылэ асфальтлэсь кыкетӥ сӥзэ вӧлдозы. Ужъёсты куартолэзе кутскыны чаклало Кылем арын Удмуртилэн шоркараз эмъюртъёс, санаторийёс но реабилитаци центръёс доры нуись 7 сюрес люкетъёсты выльдӥзы вал. Кылсярысь, йӧскалык ӵектосъя 3 номеро кар эмъюртэ вуттӥсь Загородной но Западной урамъёсты тупатъязы. Озьы ик Профсоюзной пролкалэсь Совхозной урамысен Парковой урамозь люкетсэ выльдӥзы. Со 1 номеро кар эмъюртэ нуись валтӥсез сюрес луэ. Пусъём, али Россиын ужантэм нуналъёс ялӥзы ке но, сюресъёсты тупатъян ужъёс азьланьтӥсько. Сюрес лэсьтӥсь предприятиосты ялан ужась огазеяськонъёс пӧлы пыртӥзы. Тодэ вайытом, Удмуртиын йӧскалык ӵектосъя элькун сюресъёсты тупатъяны кутскизы ни.  Тегъёс: Ижкар Удмуртия сюресъёс тупатъянужъёс эмъяськонниос  